《西林寺》
宋代·陈舜俞

东林移宿过西林，风霭萧萧结暝阴。
随处水声喧屐齿，傍人山色上衣襟。
道於尘土知无用，乐在云泉亦损心。
拟付离骚与猿鸟，樵苏应怪久登临。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。